b"\n_START_ARTICLE_\nTychonisk system\n_START_PARAGRAPH_\nDet tychoniske system var en modell for solsystemet utgitt av Tycho Brahe mot slutten av det 16. \xc3\xa5rhundret. Modellen kombinerte det han ans\xc3\xa5 som de matematiske fordelene med Kopernikus' system med de filosofiske og \xc2\xabfysiske\xc2\xbb fordelene med det ptolemeiske systemet._NEWLINE_Modellen kan ha blitt inspirert av Valentin Naboth og Paul Wittich, en silesisk matematiker og astronom. En lignende geoheliosentrisk modell ble ogs\xc3\xa5 tidligere foresl\xc3\xa5tt av Nilakantha Somayaji ved Kerala-skolen for astronomi og matematikk."